cyanic-selkie/wikianc huggingface dataset:
Καταστροφή των Βοριζίων
Η Καταστροφή των Βοριζίων είναι η καταστροφή του χωριού των Βοριζίων στη Κρήτη μέσω βομβαρδισμού από αέρος και η δολοφονία πέντε κατοίκων του από γερμανικά στρατεύματα κατοχής κατά τη διάρκεια του Β΄ Παγκοσμίου Πολέμου. Η καταστροφή του χωριού συνέβη στις 27 Αυγούστου 1943.
Η καταστροφή του χωριού
Στις 15 Αυγούστου 1943 η αντιστασιακή ομάδα του Πετράκη συγκρούστηκε με μια γερμανική δύναμη. Αν και τα γερμανικά στρατεύματα υπερτερούσαν αριθμητικά, ο Πετράκης και το σώμα του κατάφεραν να διαφύγουν μετά από σκληρές μάχες που διήρκεσαν όλη την ημέρα. Οι αντιστασιακοί έχασαν 7 άνδρες και οι Γερμανοί 13. Αυτή η σύγκρουση είναι γνωστή ως Μάχη στο Tραχήλι, λόγω της ονομασίας της περιοχής στην οποία έλαβε χώρα.
Ως αντίποινα για την παροχή βοήθειας στους αντάρτες από τους ντόπιους, ο Μύλλερ διέταξε τις γερμανικές δυνάμεις να περικυκλώσουν τα Βορίζια στις 27 Αυγούστου 1943. Οι χωρικοί οδηγήθηκαν στην αυλή της εκκλησίας, εκ των οποίων τρεις εκτελέστηκαν την ίδια ημέρα και δύο την επομένη. Αργότερα, οι υπόλοιποι χωρικοί οδηγήθηκαν έξω από το χωριό όπου εμφανίστηκαν επτά βομβαρδιστικά αεροσκάφη Ju 87 Στούκα, ρίχνοντας 21 βόμβες (ισχύος περίπου 50 κιλών). Μετά το βομβαρδισμό, τα ερείπια του χωριού περιλούστηκαν με βενζίνη και κάηκαν.
Επακόλουθα
Λόγω των βομβαρδισμών, τα Βορίζια καταστράφηκαν ολοσχερώς και οι κάτοικοι του αναγκάστηκαν να βρουν καταφύγιο σε κοντινά χωριά. Μετά τον πόλεμο, το κράτος έχτισε νέο οικισμό κοντά στο κατεστραμμένο οικισμό. Ωστόσο, οι ντόπιοι δεν συμφώνησαν στην μεταφορά τους σε νέα θέση και επέλεξαν να ξαναχτίσουν το χωριό στα ερείπια του κατεστραμμένου χωριού.
Παραπομπές
Κατηγορία:Θηριωδίες του Β' Παγκοσμίου Πολέμου στην Ελλάδα
Σέριφος Ι (αποβατικό)
Το αποβατικό αρμάτων Σέριφος Α/Β 1227, Α/Β 246 παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 1227’. Η τελετή έπαρσης της Ελληνικής Σημαίας πραγματοποιήθηκε στις 10 Μαρτίου 1946 στο Ελ Κάπριτ στη Διώρυγα του Σουέζ. Εκτός από το Α/Β Σέριφος, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου (Βραχνί, Θήρα, Μήλος, Κύθηρα, Αμοργός, Κάνδανος, Μαλακάσι, Κομένο, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.
Πηγές
Κατηγορία:Ελληνικά αποβατικά
Κρούσοπεκ
Το Κρούσοπεκ (Крушопек, Krushapek) είναι χωριό στον Δήμο Σαράι, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002 το χωριό είχε πληθυσμό 1902 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Σαράι Κατηγορία:Χωριά της Βόρειας Μακεδονίας
Σούπερ κύπελλο Ανδόρρας
To Σούπερ κύπελλο Ανδόρρας (Σουπερκόπα Ανδορράνα) είναι μία ποδοσφαιρική διοργάνωση, που πραγματοποιείται στην Ανδόρρα από το 2003. Πρόκειται για αναμέτρηση μονού αγώνα μεταξύ του κατόχου του Κυπέλλου Ανδόρρας και του εκάστοτε πρωταθλητή. Πραγματοποιείται κάθε χρόνο στην αρχή της ποδοσφαιρικής περιόδου στο γήπεδο Καμπ ντ' Εσπόρτς ντ' Αϊζοβάλ στο Αϊζοβάλ.
Η ΦΚ Σάντα Κολόμα έχει τα περισσότερα κύπελλα (4 τίτλοι), ακολουθεί η Ουνιό Εσπορτίβα Σαν Τζουλιά με τρία κύπελλα και η Ρέιντζερς ΦΚ με ένα.
Λαντσόου
thumb|250px|Άποψη του Λαντσόου To Λαντσόου (κινεζικά: 兰州, ) είναι η πρωτεύουσα και μεγαλύτερη πόλη της επαρχίας Γκανσού, στη βορειοδυτική Κίνα. Σύμφωνα με την απογραφή του 2010, το Λαντσόου έχει 3.616.163 κατοίκους, από τους οποίους αστικός πληθυσμός είναι οι 2.177.130. Η πόλη είναι κτισμένη στις όχθες του Κίτρινου Ποταμού, σε υψόμετρο περίπου 1.600 μέτρων. Λόγω της θέσης της έχει μεταβληθεί σε σημαντικό εμπορικό κέντρο συνδέοντας τις δυτικότερες περιοχές της Κίνας και τις ανατολικές.
Η πόλη αναφέρεται για πρώτη φορά κατά τη διάρκεια της δυναστείας Τσιν (3ος αιώνας π.Χ.). Η πόλη αποτέλεσε τμήμα του δρόμου του Μεταξιού και επί δυναστείας Χαν ήταν γνωστή ως Χρυσή Πόλη (Τζιντσέν). Η πόλη λόγω της στρατηγικής της θέσης έγινε πρώτα έδρα κομητείας και μετά αρχηγείο στρατού. Μετά τη πτώση της δυναστείας Χαν, ανήκε σε διάφορες φυλές και στο 4ο αιώνα μ.Χ. ήταν έδρα του ανεξάρτητου βασιλείου Λιανγκ, ενώ στη συνέχεια, επί δυναστείας βόρεια Βέι, επανήλθε στη θέση της ως αρχηγείο στρατού, ενώ επί δυναστείας Σούι έγινε για πρώτη φορά έδρα της περιφέρειας Λαντσόου. Το 763 κατακτήθηκε από τους Θιβετιανούς, το 843 από τη δυναστεία Τανγκ, τη δυναστεία Σι Σία, τη δυναστεία Σονγκ το 1041, το 1127 στη δυναστεία Τζιν και το 1235 στους Μογγόλους. Το 1666 το Λαντσόου έγινε πρωτεύουσα της νεοσύστατης επαρχίας Γκανσού. Η πόλη καταστράφηκε από την εξέργεση των μουσουλμάνων του Γκανσού το 1864-75, επειδή η πόλη έγινε το προπύργιό τους. Το 1907 στη πόλη κατασκευάστηκε η πρώτη γέφυρα επί τους Κίτρινου ποταμού. Τη δεκαετία του 1920 η πόλη έγινε το επίκεντρο της Σοβιετικής επιρροής στην Κίνα και χρησίμευε για την μεταφορά προμηθείων στη Σιάν. Η πόλη βομβαρδίστηκε σφοδρά από τους Ιάπωνες κατά τη διάρκεια του Β΄ Παγκοσμίου Πολέμου. Η πόλη σήμερα έχει βιομηχανοποιηθεί έντονα.
Η πόλη είναι το κέντρο της βιομηχανίας πετροχημικών. Η πόλη συνδέεται με αγωγούς με τα αποθέματα πετρελαίου στο δυτικό Γκανσού. Στη πόλη επίσης κατασκευάζονται μηχανές τρένων, εξοπλισμός εξόρυξης και εργαλεία. Διαθέτει επίσης συγκροτήματα χαλυβουργίας και μεταλλουργίας (αλουμίνιο), εργοστάσια τσιμέντου, ένα συγκρότημα χημικού και πετρελαϊκού εξοπλισμού και εργαλειομηχανών, χημικών προϊόντων και μηχανουργίας και υφαντουργείες. Το 1909 ιδρύθηκε το πανεπιστήμιο του Λαντσόου. Στη πόλη βρίσκονται κήποι με τεράστιους νερόμυλους, οι οποίοι χρησίμευαν για την άρδευση της γης από το Κίτρινο Ποταμό.
Παραπομπές
Κατηγορία:Πόλεις της Κίνας Κατηγορία:Κανσού
Άγιος Ιωάννης (Αντίγκουα και Μπαρμπούντα)
Ο Άγιος Ιωάννης (Saint John, και για συντομία St. John) είναι μια από τις 6 ενορίες του νησιού Αντίγκουα στην Αντίγκουα και Μπαρμπούντα. Συμπεριλαμβάνει την πρωτεύουσα, Σεντ Τζον. Έχει έκταση 68 τ.χλμ. και πληθυσμό 45.346 κατοίκων (2001) με πυκνότητα 0,67 κατοίκων ανά τ.χλμ. Βρίσκεται νότια της Αντίγκουα και Μπαρμπούντα και βορειοδυτικά της Αντίγκουα.
Γεωγραφία
Ο Άγιος Ιωάννης βρίσκεται νότια της Αντίγκουα και Μπαρμπούντα και βόρεια-κεντρικά της Αντίγκουα. Συνορεύει στα ανατολικά με τον Άγιο Γεώργιο, στα δυτικά με την Αγία Μαρία και στα νοτιοανατολικά με τον Άγιο Παύλο και τον Άγιο Πέτρο. Συμπεριλαμβάνει το σύμπλεγμα νησιών Φάιβ Άιλαντς.
Κωμοπόλεις και χωριά
Τα σημαντικότερα χωριά είναι:
Ρουνταμούν
Βιογραφία
Ήταν νεότερος γιος τού Οσορκόν Γ΄ και αδελφός τού Τακελότ Γ΄. Σύμφωνα με το έργο Η 3η Μεταβατική Περίοδος τού Κένεθ Κίτσεν, λίγες μαρτυρίες υπάρχουν για τον φαραώ αυτόν. Ο Κίτσεν τού αποδίδει βραχεία βασιλεία, 2-3 ετών, λόγω των λίγων τεκμηρίων που είναι σύγχρονα με εκείνον. Αυτά περιλαμβάνουν έναν μικρό αριθμό διακοσμητικών έργων, που έγιναν στον ναό τού Όσιρη Εκατζέτ, αρκετούς ογκόλιθους από το Νεντινέ Αμπού και ένα βάζο. Τα τελευταία έτη ανακαλύφθηκαν δύο κομμάτια από ένα φαγεντιανό αγαλματίδιο, που φέρουν το όνομα τού Ρουνταμούν, στην Ερμόπολη. Αυτό το τελευταίο εύρημα δηλώνει, ότι ο Ρουνταμούν κατάφερε να κρατήσει την ενότητα τού μεγάλου βασιλείου τού πατέρα του στην Άνω Αίγυπτο, που είχε σύνορα από τη Μεγάλη Ιερακόπολη ως τις Θήβες, κατά τη σύντομη βασιλεία του.
Πηγές
Κατηγορία:Φαραώ της 23ης Αιγυπτιακής Δυναστείας
Λευτέρης Νικολάου
Ο Νικολάου Ελευθέριος γεννήθηκε στο Βόλο στης 13 Οκτωβρίου 1985.
Ασχολήθηκε με το άθλημα της ποδηλασίας από τον Μάιο του 1997, οπότε και ήταν βασικό στέλεχος εθνικής ομάδας αντοχής για 7 χρόνια.
Συμμετείχε σε διεθνείς διοργανώσεις και σε βαλκανικά, ευρωπαϊκά και παγκόσμια πρωταθλήματα. Αποκορύφωμα της καριέρας του ήταν με την 8η Πανευρωπαϊκή θέση στη Μόσχα.
Επιστροφή στους αγώνες τον Ιούνιο του 2010 με την ομάδα Άκρατος Βόλου.
Αποτελέσματα
Κατηγορία:Έλληνες αθλητές της ποδηλασίας Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 11/2010
Μακεδονικά Γράμματα
Το περιοδικό Μακεδονικά Γράμματα (Θεσσαλονίκη 1922-1924, 1944-1952) ήταν ένα ελληνικό μηνιαίο λογοτεχνικό περιοδικό με τόπο έκδοσης τη Θεσσαλονίκη. Κυκλοφόρησε σε δύο περιόδους από το 1922 έως το 1924 και έπειτα από το 1944 έως το 1952. Το περιοδικό αποτέλεσε ένα από τα πρώτα αποκλειστικά λογοτεχνικά περιοδικά της πόλης μετά την απελευθέρωσή της το 1912. Υπήρξε το πρώτο διαχρονικό λογοτεχνικό έντυπο, το οποίο κατάφερε να αποτυπώσει την λογοτεχνική ζωή της πόλης.
Ιστορικό
Τα «Μακεδονικά Γράμματα» κυκλοφόρησαν μετά το τέλος της Μικρασιατικής Καταστροφής και για δύο μόνο χρόνια, από το 1922 έως 1924. Εξέδωσε συνολικά 21 τεύχη. Στη συνέχεια, το 1944, τελευταίο έτος της Κατοχής της Ελλάδας, κυκλοφόρησε σε δέκα τεύχη, και έπειτα την μεταπολεμική περίοδο έως το 1952. Κατά τη διάρκεια της δεκαετίας του 1920, η λογοτεχνική ζωή της Θεσσαλονίκης ήταν φτωχή και τα «Μακεδονικά Γράμματα», που ήταν ένα καθαρά λογοτεχνικό έντυπο, αποτέλεσε τον πρώτο σπόρο για τη μετέπειτα εξέλιξη της λογοτεχνικής παράδοσης της πόλης.
Η ίδια συντακτική ομάδα, είχε εκδώσει το βραχύβιο περιοδικό «Τέχνη» την περίοδο 1921 με 1922. Το 1922, εκδότης του περιοδικού ήταν ο Ροδόλφος Χατζηαθανασίου, ή με το φιλολογικό του όνομα Ράδος Χατζηνάσης, και υποδιευθυντές της έκδοσης ήταν ο Γεώργιος Βαφόπουλος μαζί με τον Κώστα Κόκκινο.
Παραπομπές
Κατηγορία:Ελληνικά λογοτεχνικά περιοδικά Κατηγορία:Περιοδικά με τόπο έκδοσης τη Θεσσαλονίκη
Αυτόνομος θύλακας της Εβενκίας
Ο αυτόνομος θύλακας της Εβενκίας (ρωσικά: Эвенки́йский автоно́мный о́круг, Evenkiysky avtonomny okrug; Εβένκι: Эведы Автомоды Округ, Ēvēde Avtōmōde Okrug), ή Εβενκία, ήταν ομοσπονδιακό υποκείμενο της Ρωσίας (ένας αυτόνομος θύλακας του Κράι Κρασνογιάρσκ). Δημιουργήθηκε το 1930. Το διοικητικό κέντρο ήταν η Τουρά, αστικού τύπου οικισμός. Το 2006, ήταν το μεγαλύτερο ομοσπονδιακό υποκείμενο της χώρας, με έκταση 767,600 τετραγωνικά χιλιόμετρα, αλλά το πιο αραιοκατοικημένο: Ο πληθυσμός είναι 17.697 κάτοικοι (απογραφή 2002).
Το 1999, ο κυβερνήτης του Κράι Κρασνογιάρσκ, ο Στρατηγός Αλεξάντερ Λεμπέντ, δήλωσε ότι ο θύλακας αναγνωρίζει την κεντρική επαρχιακή κυβέρνηση του Κρασνογιάρσκ σε αυτό, δημιουργώντας πάλη εξουσίας στην κεντρική επαρχία και στην κυβέρνηση του θύλακα.
Μετά από ένα δημοψήφισμα που έγινε στις 17 Απριλίου 2005, ο αυτόνομος θύλακας της Εβενκίας και ο αυτόνομος θύλακας της Ταϊμιρίας ενώθηκαν με το Κράι Κρασνογιάρσκ, με ισχύ από την πρωτοχρονιά του 2007 (μερικοί Εβένκοι αμφισβήτησαν το αποτέλεσμα). Διοικητικά, τώρα θεωρούνται επαρχίες με ειδικό καθεστώς εντός του Κράι Κρασνογιάρσκ. Δημοτικά έχουν καθεστώς δημοτικής επαρχίας (βλέπε επαρχία Εβενκίσκιι).
Ο Μπόρις Ζολοτάργιοφ ήταν ο τελευταίος κυβερνήτης της περιοχής.
Πληθυσμός
Στην απογραφή του 2002 ο πληθυσμός ήταν 17.697 κάτοικοι.
Εθνικές ομάδες
Από τους 17.697 στην απογραφή του 2002, 2 (0.01%) αποφάσισαν να μην προσδιορίσουν το έθνος τους. Υπάρχουν στην περιοχή 67 εθνικές ομάδες, που περιλαμβάνουν τους Ρώσους (62%), τους αυτόχθονες Εβένκους (21.5%), Γιακούτιους (5.6%), Ουκρανούς (3.1%), Κέτες (1.2%), 162 Τατάρους (0.9%), Χάκας (0.9%, 152), και 127 Γερμανούς του Βόλγα (0.7%).
Παραπομπές
Κατηγορία:Ομοσπονδιακά υποκείμενα της Ρωσίας
Λουίζα της Έσσης-Ντάρμστατ (1761-1829)
Η Λουίζα της Έσσης-Ντάρμστατ (Louise von Hessen-Darmstadt, 15 Φεβρουαρίου 1761 - 24 Οκτωβρίου 1829) ήταν κόρη του Γεωργίου Γουλιέλμου της Έσσης-Ντάρμστατ.
Βιογραφία
Η Λουίζα Ενριέττα Καρολίνα γεννήθηκε στις 15 Φεβρουαρίου 1761 στο Ντάρμστατ, και ήταν το όγδοο παιδί και η τρίτη κόρη του Γεωργίου Γουλιέλμου της Έσσης-Ντάρμστατ και της Μαρίας Λουίζας Αλβερτίνας του Λάινινγκεν-Ντάγκσμπουργκ-Φάλκενμπουργκ.
Στις 19 Φεβρουαρίου 1777 παντρεύτηκε τον Λουδοβίκο Α΄ της Έσσης στο Ντάρμστατ. Μαζί απέκτησαν οκτώ παιδιά:
Πέθανε στις 24 Οκτωβρίου 1829 στο Άουερμπαχ σε ηλικία 68 ετών. Είναι θαμμένη στο Ροζενχόχε του Ντάρμστατ.
Παραπομπές
Κατηγορία:Οίκος της Έσσης Κατηγορία:Γερμανοί ευγενείς Κατηγορία:Μεγάλες δούκισσες της Έσσης
Πυρπολικό
thumb|right|350px|Η πρώτη πετυχημένη πυρπόληση, της τουρκικής ναυαρχίδας από τον Παπανικολή, στις 27 Μαΐου του 1821 στην Ερεσό. Πίνακας του [[Κωνσταντίνος Βολανάκης|Κωνσταντίνου Βολανάκη.]] Το λεγόμενο πυρπολικό πλοίο υπήρξε το κατεξοχήν ιστιοφόρο καταδρομικό πλοίο στις θαλάσσιες πολεμικές επιχειρήσεις των Ελλήνων κατά την Ελληνική Επανάσταση του 1821.
Τα πυρπολικά ήταν παλιά πλοία, ή πλοία πολύ φτηνής κατασκευής, γεμάτα με εύφλεκτα υλικά. Χρησιμοποιούνταν για να βάλουν φωτιά σε εχθρικά πλοία ή να προκαλέσουν πανικό στο πλήρωμα τους. Αγκιστρώνονταν πάνω στα εχθρικά πλοία και κατόπιν το πλήρωμα έβαζε φωτιά με αποτέλεσμα να ακολουθήσει έκρηξη ή μεγάλη πυρκαγιά. Το πλήρωμα του πυρπολικού εγκατέλειπε το πλοίο λίγο πριν αυτό εκραγεί.
Σε επίσημα έγγραφα και σε άλλα κείμενα της εποχής της Επανάστασης, τα πυρπολικά αναφέρονται και ως "ηφαίστεια".
Ιστορική χρήση
Τα πυρπολικά πλοία, μεγάλα ή συνηθέστερα μικρά σκάφη, ήταν σε χρήση ήδη από τη αρχαιότητα, με πιο γνωστή περίπτωση εκείνη στην Τύρο, κατά τη διάρκεια της πολιορκίας της από τον Μέγα Αλέξανδρο. Εκεί όμως δεν χρησιμοποιήθηκαν εναντίον άλλων πλοίων, αλλά από τους κατοίκους της Τύρου για να κάψουν τον ξύλινο μώλο που κατασκεύαζαν στη θάλασσα οι Μακεδόνες προκειμένου να φτάσουν στην πόλη, και να την καταλάβουν. Η παλαιότερη αναφορά που έχουμε για χρήση πυρπολικών εναντίον εχθρικών πλοίων αφορά τη χρήση του από τους Συρακούσιους κατά του αθηναϊκού στόλου στην εκστρατεία στη Σικελία (415-413 π.Χ.). Μια άλλη γνωστή ιστορική περίπτωση έρχεται από το έτος 208 μ.Χ., όταν ο Κινέζος πολέμαρχος Χουάνγκ Γκάι χρησιμοποίησε ένα πυρπολικό γεμάτο με ξερά κλαδιά και λίπος για να καταστρέψει τον εχθρικό στόλο στη Ναυμαχία των Κόκκινων Λόφων.
Η εφεύρεση του υγρού πυρός από τους Βυζαντινούς το 673 μ.Χ. είχε ως αποτέλεσμα την αύξηση της χρήσης των πυρπολικών. Αργότερα, κι άλλοι λαοί χρησιμοποίησαν αυτοί την τεχνική, όταν διαδόθηκε. Τα χρόνια που ακολούθησαν τα πυρπολικά ήταν εφοδιασμένα με σκοινιά βουτηγμένα στο λίπος και το μπαρούτι. Θεωρούνταν αποτελεσματικά ενάντια στις γαλέρες. Κατά τις Σταυροφορίες η χρήση τους ήταν πολύ διαδεδομένη. Οι Ρώσοι κατέστρεψαν το Τουρκικό στόλο το 1770 στο Τσεσμέ με χρήση πυρπολικών. Τα πλοία αυτού του τύπου σταμάτησαν να χρησιμοποιούνται τον 19ο αιώνα.
Κατά την ελληνική επανάσταση
Το ελληνικό πυρπολικό κατά τον αγώνα του 1821 είναι πλέον σκάφος επανδρωμένο με «έδρα» είτε συγκεκριμένο λιμάνι στο οποίο παρέμενε, είτε ελεύθερο στο πέλαγος («πελαγίσιο») που αναζητούσε στόχο.
Κατά τη «πυρπόληση» έπρεπε να προσκολληθεί και να προσδεθεί άρρηκτα με το εχθρικό πλοίο πολύ πολύ γρήγορα, στη συνέχεια να τεθεί σ΄ αυτό «πυρ» και έγκαιρα να εγκαταλειφθεί από το πλήρωμά του. Είναι προφανές ότι σε τέτοια επιχείρηση εκτός του θάρρους, της αποφασιστικότητας αλλά και της ψυχραιμίας απαιτείτο και πλήρης συντονισμός ενεργειών Πλοιάρχου και πληρώματος.
Πρώτη επιτυχής χρήση του επανδρωμένου πυρπολικού έγινε στις 27 Μαΐου 1821 στην Ερεσσό όπου οι Τούρκοι απώλεσαν ένα αξιόλογο πλοίο «γραμμής». Αναδειχθείς πρώτος Πυρπολητής] ο Παπανικολής. Τότε ξένος παρατηρητής σημείωνε «...τελικά οι Έλληνες βρήκαν το όπλο της Επανάστασης!» Μετά από αυτό το γεγονός οι Πρόκριτοι εγκρίνανε μετατροπές παλαιών ιστιοφόρων σε πυρπολικά εξαγοραζόμενα από τη τότε κυβέρνηση αντί 25.000 και 45.000 γρόσια με ισόποση περίπου δαπάνη για τη μετατροπή τους.
Κατασκευή και τακτική
thumb|right|280px|Τομή πυρπολικού. Εθνικό Ιστορικό Μουσείο, Αθήνα Η μετατροπή γινόταν ως εξής: άνοιγαν κατά μήκος του καταστρώματος σε κάθε πλευρά κυκλικά ανοίγματα («ρούμπους») και κάτω από το καθένα έβαζαν πωματισμένα βαρέλια γεμάτα εκρηκτικά. Ακόμα και τα ιστία του πλοίου ήταν εμποτισμένα με πίσσα και νάφθα ώστε να μεταπηδήσει γρήγορα η φωτιά. Κατά μήκος των πλευρών του καταστρώματος και κάτω από αυτόν κατασκευάζονταν αγωγοί γεμάτοι με εύφλεκτα μίγματα, ονομαζόμενοι «μίνες του μπαρουτιού» για τη μετάδοση της φωτιάς από συγκεκριμένο σημείο (τη «μίνα της φωτιάς») στη πρύμη του σκάφους όπου και το άνοιγμα του «άβακα» (πηδαλίου). Από αυτό το σημείο γινόταν και η διαφυγή του πληρώματος (20-25 άνδρες) και η επιβίβασή τους σε ρυμουλκούμενη λέμβο όταν ο κυβερνήτης παραμένοντας τελευταίος έθετε το «πυρ».
Οι επιθέσεις των πυρπολικών δεν γίνονταν μόνο σε αγκυροβολημένους στόχους αλλά και μεσοπέλαγα, λόγω μεγαλύτερης ταχύτητας. Μετά το περίφημο σήμα της επίθεσης «Με τη βοήθεια του Σταυρού επιτεθείτε!» πλησίαζαν τον εχθρό με τη πλώρη από τη προσήνεμη πλευρά -δηλαδή από εκεί που φύσαγε ή ήταν ο κυματισμός ώστε να βοηθηθεί η προσκόλληση- και γρήγορα με «κόρακες» (=γάντζους) εξασφάλιζαν την αγκίστρωση. Το πλήρωμα του εχθρικού σκάφους καταλαμβάνονταν συνήθως από πανικό και καμία αντίσταση δεν πρόβαλε αλλά έτρεχε να σωθεί.
Από του 1824 όμως που άρχισε η παρέμβαση του αιγυπτιακού στόλου, οι συνθήκες χρήσης των πυρπολικών ήταν δυσμενέστερες και τούτο διότι τα αιγυπτιακά πληρώματα ήταν εκπαιδευμένα και συγκροτημένα με τα ευρωπαϊκά πρότυπα κυρίως του γαλλικού στρατού και ναυτικού. Πάντως τα πυρπολικά εξακολούθησαν να χρησιμοποιούνται ακόμη και όταν η Ελλάδα απέκτησε τα πρώτα πραγματικά πολεμικά, τη φρεγάτα «Ελλάς» και το ατμοκίνητο «Καρτερία», τα οποία κατέστησαν το πυρπολικό δευτερεύον.
Πυρπολήσεις
Κατά τη διάρκεια του Απελευθερωτικού αγώνα του 1821 έγιναν 59 επιθέσεις με πυρπολικά από τις οποίες οι 39 ήταν επιτυχείς, 19 απέτυχαν και 1 αμφισβητείται.
Επιτυχείς ήταν: - του Γέροντα, του Νταρ Μπογκάζ και της Σάμου (πλοίαρχος Γ. Βατικιώτης), - της Τένεδου (πλ. Γ. Βρατσάνος), - της Σούδας (πλ. Α. Βώκος), - Μεθώνης (Α. Δημαμάς), - Γέροντα (Γ. Θεοχάρης), - Μυτιλήνης (Δ. Καλογιάννης), - Αγ. Μαρίνας, Σάμου, Τενέδου και Χίου (Κ. Κανάρης), - Ιθάκης, Μεσολογγίου (Α. Καράβελας), - Κάβο ντ΄ Όρο, Καρπάθου (Γ. Ματρώζος), - Σάμου (Λέκας Ματρώζος), - Γέροντα, Κάβο ντ΄ Όρο, Μιλήτου και Σάμου (Λ. Μουσούς), - Αλεξάνδρειας, Κάβο ντ΄ Όρο, Μεσολογγίου (Μ. Μπούτης), - Στενά Μυτιλήνης (Κ. Νικόδημος), - Ερεσού (Δ. Παπανικολής), - Μεθώνης (Α. Παυλής ή Μπίκος), - Άθωνα, Γέροντα, Σπετσών, Χίου (Α. Πιπίνος), - Μεθώνης, Μεσολογγίου (Γ. Πολίτης), - Σάμου (Δ. Ραφαλιάς), - Αλεξάνδρειας, Μεθώνης, Μεσολογγίου (Μ. Σπαχής), - Μεθώνης, Νταρ Μπογκάζ (Δ. Τσάπελης).
Αμφισβητήσιμες: Μία, κατά τη Ναυμαχία της Σούδας (Α. Δημαμάς)
Ευνόητο ότι στα επαναλαμβανόμενα παραπάνω μέρη οι επιχειρήσεις έγιναν σε διαφορετικές ημερομηνίες.
Από τους Πλοιάρχους των Πυρπολικών σκαφών περισσότερο τιμήθηκε ο Κωνσταντίνος Κανάρης ο οποίος και πέθανε ως Πρόεδρος της τότε Οικουμενικής Κυβέρνησης. Κάποτε όταν τον ρώτησαν πως έκανε το κατόρθωμα της Χίου, όπου πυρπόλησε την οθωμανική Ναυαρχίδα, απάντησε: «Είπα, Κωνσταντή, θα πεθάνεις»!
Πηγές
Κατηγορία:Ιστιοφόρα Κατηγορία:Ελληνικά πολεμικά πλοία της επανάστασης του 1821 Κατηγορία:Ναυτική ιστορία
Μέι Ζιάντε
Η Μέι Ελίας Ζιάντε (مي إلياس زيادة, Mayy Ilyās Ziyādah, 11 Φεβρουαρίου 1886 - 19 Οκτωβρίου 1941) ήταν Λιβανέζα-Παλαιστίνια ποιήτρια, δοκιμιογράφος και μεταφράστρια, η οποίας έγραψε διάφορα έργα στα αραβικά και στα γαλλικά.
Μετά την εκπαίδευσή της στη γενέτειρά της, Ναζαρέτ, και στον Λίβανο, η Ζιάντε μετανάστευσε με την οικογένειά της στην Αίγυπτο το 1908 και άρχισε να δημοσιεύει τα γαλλικά της έργα (με το ψευδώνυμο Ίσις Κόπια) το 1911. Ο Χαλίλ Γκιμπράν ήταν γνωστό ότι αλληλογραφούσε μαζί της το 1912.
Παραγωγική συγγραφέας, έγραψε για αραβόφωνες εφημερίδες και περιοδικά, ενώ δημοσίευσε και ποιήματα και βιβλία. Κατείχε ένα από τα πιο διάσημα λογοτεχνικά σαλόνια στον σύγχρονο Αραβικό Κόσμο. Κάλεσε τις γυναίκες του Αραβικού Κόσμου να επιδιώκουν την ελευθερία. Αφού υπέστη προσωπικές απώλειες στις αρχές της δεκαετίας του '30, επέστρεψε στον Λίβανο, όπου οι συγγενείς της την έκλεισαν σε ψυχιατρικό νοσοκομείο. Ωστόσο, κατάφερε να βγει και έφυγε για το Κάιρο, όπου πέθανε αργότερα.
Η Ζιάντε θεωρείται βασική προσωπικότητα του κινήματος της Νάχντα στην αραβική λογοτεχνική σκηνή των αρχών του 20ού αιώνα και "πρωτοπόρος του φεμινισμού της Ανατολής".
Τα πρώτα χρόνια και προσωπική ζωή
Η Ζιάντε πήγε δημοτικό σχολείο στη Ναζαρέτ. Καθώς ο πατέρας της μετέβη στην περιοχή Κεσρουάν του Λιβάνου, στάλθηκε στην Αϊντούρα σε ηλικία 14 ετών για να συνεχίσει τις δευτεροβάθμιες σπουδές της σε ένα γαλλικό μοναστήρι θηλέων, όπου ήρθε σε επαφή με τη γαλλική και τη ρομαντική λογοτεχνία, που της άρεσαν ιδιαίτερα. Πέρασε από αρκετά ρωμαιοκαθολικά σχολεία στον Λίβανο πριν επιστρέψει, το 1904, στη Ναζαρέτ για να είναι με τους γονείς της. Αναφέρεται ότι δημοσίευσε τα πρώτα άρθρα της σε ηλικία 16 ετών. Το 1908, αυτή και η οικογένειά της μετανάστευσαν στην Αίγυπτο.
Η Ζιάντε δεν παντρεύτηκε ποτέ, αλλά από το 1912 και μετά, διατηρούσε μια εκτενή γραπτή αλληλογραφία με έναν από τους λογοτεχνικούς γίγαντες του 20ού αιώνα, τον Λιβανέζο-Αμερικανό ποιητή και συγγραφέα Χαλίλ Γκιμπράν. Αν και το ζευγάρι δεν συναντήθηκε ποτέ, καθώς εκείνος ζούσε στη Νέα Υόρκη, η αλληλογραφία διήρκεσε 19 χρόνια μέχρι το θάνατό του το 1931.
Μεταξύ 1928-1932, η Ζιάντε πέρασε από μια σειρά προσωπικών απωλειών, ξεκινώντας με τον θάνατο των γονιών της, ορισμένων φίλων της, και κυρίως του Χαλίλ Γκιμπράν. Έπεσε σε βαθιά κατάθλιψη και επέστρεψε στον Λίβανο, όπου οι συγγενείς της την τοποθέτησαν σε ψυχιατρικό νοσοκομείο για να αποκτήσουν τον έλεγχο της περιουσίας της. Η ΝΝαουάλ Ελ Σααντάουι ισχυρίζεται ότι η Ζιάντε στάλθηκε στο ψυχιατρικό νοσοκομείο, επειδή εξέφρασε φεμινιστικές ιδέες. Η ίδια ταπεινώθηκε βαθιά και εξαγριώθηκε από αυτήν την απόφαση. Επανήλθε τελικά και βγήκε από το νοσοκομείο, μετά από ιατρική αναφορά, που αποδείκνυε ότι ήταν ψυχικά υγιής.
Δημοσιογραφία και γλωσσολογικές σπουδές
Ο πατέρας της Ζιάντε ίδρυσε την εφημερίδα Αλ Μαχρουσά, ενώ η οικογένεια ήταν στην Αίγυπτο μετά το 1908. Συνέβαλε κι η ίδια γράφοντας κάποια άρθρα.
H Ζιάντε ενδιαφερόταν ιδιαίτερα για την εκμάθηση γλωσσών. Σπούδασε κατ' οίκον παράλληλα με τη γαλλοκαθολική εκπαίδευσή της και αργότερα σε τοπικό πανεπιστήμιο, όπου πήρε πτυχίο Σύγχρονων Γλωσσών, ενώ ήταν στην Αίγυπτο. Αποφοίτησε το 1917.
Κυρίαρχη λογοτεχνική προσωπικότητα
Η Ζιάντε θεωρείται αυτή, που παρουσίασε το έργο του Χαλίλ Γκιμπράν στο αιγυπτιακό κοινό.
Φεμινισμός
Η Μέι Ζιάντε ήταν περισσότερο άνθρωπος των γραμμάτων παρά κοινωνική μεταρρυθμίστρια. Ωστόσο, συμμετείχε επίσης στο κίνημα χειραφέτησης των γυναικών. Ασχολήθηκε εκτενώς με τη χειραφέτηση της γυναίκας του Αραβικού Κόσμου, κάτι που έπρεπε να γίνει αντιμετωπίζοντας την άγνοια και τις αναχρονιστικές παραδόσεις. Θεωρούσε τις γυναίκες βασικά στοιχεία κάθε ανθρώπινης κοινωνίας και έγραψε ότι μια γυναίκα υποδουλωμένη δεν θα μπορούσε να θηλάσει τα παιδιά της με το δικό της γάλα, όταν αυτό το γάλα βρωμούσε σκλαβιά.
Διευκρίνισε ότι η γυναικεία εξέλιξη προς την ισότητα δεν χρειάζεται να εφαρμοστεί εις βάρος της θηλυκότητας, αλλά μάλλον ότι ήταν μια παράλληλη διαδικασία. Το 1921, συγκάλεσε ένα συνέδριο με τίτλο «Le but de la vie» («Ο στόχος της ζωής»), όπου κάλεσε τις γυναίκες να επιδιώξουν την ελευθερία και να είναι ανοιχτές στον Δυτικό Κόσμο χωρίς να ξεχάσουν την Ανατολική τους ταυτότητα.
Παρά το θάνατό της το 1941, τα γραπτά της εξακολουθούν να αντιπροσωπεύουν τα ιδανικά του πρώτου κύματος του λιβανέζικου φεμινισμού. Η Ζιάντε πίστευε στην απελευθέρωση των γυναικών και το πρώτο κύμα επικεντρώθηκε στο να κάνει ακριβώς αυτό μέσω της εκπαίδευσης, να εξασφαλίσει δικαιώματα ψήφου και τελικά να έχει εκπροσώπηση στην κυβέρνηση.
Ρομαντισμός και Οριενταλισμός
Η Ζιάντε επηρεάστηκε διαδοχικά από τους Λαμαρτέν, Λόρδο Βύρωνα, Πέρσι Σέλεϊ και τελικά τον Χαλίλ Γκιμπράν. Αυτές οι επιρροές είναι εμφανείς στην πλειονότητα των έργων της. Συχνά αντανακλούσε τη νοσταλγία της για τον Λίβανο και η γόνιμη, ζωντανή, ευαίσθητη φαντασία της είναι τόσο εμφανής όσο το μυστήριο, η μελαγχολία και η απόγνωση της.
Εργα
Το πρώτο δημοσιευμένο έργο της Ζιάντε, Fleurs de rêve (1911) [Ονειρικά άνθη], ήταν ένας τόμος ποίησης, γραμμένος στα γαλλικά, χρησιμοποιώντας το ψευδώνυμο Ίσις Κόπια. Έγραψε αρκετά εκτενώς στα γαλλικά και περιστασιακά αγγλικά ή ιταλικά, αλλά, καθώς ωρίμαζε, βρήκε όλο και περισσότερο τη λογοτεχνική φωνή της στα αραβικά. Δημοσίευσε έργα κριτικής και βιογραφίας, τόμους ποίησης και δοκιμίων ελεύθερων στίχων και μυθιστορήματα.
Μετέφρασε αρκετούς Ευρωπαίους συγγραφείς στα αραβικά, όπως τον Άρθουρ Κόναν Ντόιλ από τα αγγλικά, την "Μπράντα" (την Ιταλίδα κοντέσα Εριέττα Κονσουέλο ντι Πουλίγκα) από τα γαλλικά και τον Μαξ Μίλερ από τα γερμανικά. Φιλοξενούσε το πιο διάσημο λογοτεχνικό σαλόνι του αραβικού κόσμου κατά τη δεκαετία του '20 και του '30 στο Κάιρο.
Βραβεία
Το 1999, η Μέι Ζιάντε ονομάστηκε από το Λιβανέζικο Υπουργείο Πολιτισμού ως το πρόσωπο της χρονιάς.
Εξωτερικοί σύνδεσμοι
Κατηγορία:Μυθιστοριογράφοι του 20ού αιώνα Κατηγορία:Παλαιστίνιοι συγγραφείς Κατηγορία:Λιβανέζοι συγγραφείς Κατηγορία:Μεσανατολίτες φεμινιστές
Γκραντ Κέιμαν
Το Γκραντ Κέιμαν (Αγγλικά: Grand Cayman) είναι νησί στην Καραϊβική, το οποίο ανήκει στο Βρετανικό Υπερπόντιο Έδαφος των Νήσων Κέιμαν. Έχει έκταση 196 τ.χλμ. και 52.601 κατοίκους (2010). Πρωτεύουσα του νησιού αλλά και των Νήσων Κέιμαν είναι η Τζώρτζταουν με 27.704 κατοίκους (2010).
Εξωτερικοί σύνδεσμοι
Γκραντ Κειμαν
Σ.Ε.Φ.Α. Αρκαδικός
Ο Σύλλογος Εθνικής Φυσικής Αγωγής «Ο Αρκαδικός» είναι ελληνικό αθλητικό σωματείο με έδρα δραστηριοτήτων την πόλη της Τρίπολης, στο νομό Αρκαδίας, όπου βρίσκεται και η έδρα του, το Κλειστό Γυμναστήριο Τρίπολης, χωρητικότητας 1.000 θεατών. Επίσημο έτος ίδρυσής του είναι το 1976 και χρώματα το λευκό και το μπλε. Διατηρεί τμήμα ανδρικής και γυναικείας καλαθοσφαίρισης όλων των ηλικιακών ομάδων, όπως και τμήμα πετοσφαίρισης. Αξίζει να σημειωθεί ότι ο Αρκαδικός είναι η πρώτη ομάδα της Αρκαδίας που συμμετέχει στην κορυφαία κατηγορία, παίζοντας το πρώτο του παιχνίδι την Κυριακή 11 Οκτωβρίου 2015, στην έδρα της ΑΕΝΚ.
Ιστορικά στοιχεία
Το 1977 εκπρόσωποι των συλλόγων Αρκαδικός, Διομήδης Άργους, Ποσειδών Καλαμάτας και Γ.Ε. Μεσσηνίας συμφώνησαν να δημιουργήσουν την Τοπική Επιτροπή Κεντρικής και Νότιας Πελοποννήσου, πρόδρομο της σημερινής Ε.ΚΑ.Σ.ΚΕ.ΝΟ.Π. Μέχρι και το 1983 η έδρα της Επιτροπής φιλοξενούταν στην Τρίπολη.
Τμήμα καλαθοσφαίρισης ανδρών
Το τμήμα καλαθοσφαίρισης του Σ.Ε.Φ.Α. Αρκαδικός εδρεύει στην Τρίπολη. Διεξάγει τους εντός έδρας αγώνες του στο Κλειστό Γυμναστήριο Τρίπολης.
Αυτό το διάστημα η ομάδα αγωνίζεται στις επαγγελματικές κατηγορίες καλαθοσφαίρισης της Ελλάδας, χρησιμοποιώντας την επωνυμία ΚΑΕ Αρκαδικός.
Ιστορική αναδρομή
Αγωνιζόμενος στο οικείο του τοπικό πρωτάθλημα, ο Αρκαδικός διαθέτει στην τροπαιοθήκη του δύο Κύπελλα Ε.ΚΑ.Σ.ΚΕ.ΝΟ.Π. και οκτώ Πρωταθλήματα Α' Κατηγορίας Ανδρών, εκείνα των ετών 1985·1991·1992·1993·1999·2001·2003·2005.
Κατά τη δεκαετία του 1980 ο σύλλογος έλαβε μέλος στα πανελλήνια Πρωταθλήματα, φτάνοντας σε μία δεδομένη περίοδο στη Β' Εθνική Κατηγορία, όπου αγωνίστηκε για μία μόλις χρονιά προτού υποβιβαστεί.
Η κατάκτηση του Πρωταθλήματος Ε.ΚΑ.Σ.ΚΕ.ΝΟ.Π. το 1999 οδήγησε την ομάδα της Τρίπολης στη Γ' Εθνική Κατηγορία. Κατά την αγωνιστική περίοδο 1999-00 ο Αρκαδικός τερμάτισε στην 11η θέση του βαθμολογικού πίνακα του ομίλου του με συνέπεια να αποκλειστεί. Την επόμενη άνοιξη ο σύλλογος αναδείχθηκε ξανά Πρωταθλητής στο τοπικό πρωτάθλημα επιστρέφοντας στη Γ' Εθνική. Ούτε, όμως, αυτή τη φορά κατάφερε να διατηρηθεί καθώς ολοκλήρωσε τις αγωνιστικές του υποχρεώσεις για την περίοδο 2001-02 στη 12η θέση της τελικής βαθμολογίας. Την επόμενη χρονιά κατέκτησε, ωστόσο, για ακόμη μια φορά το Πρωτάθλημα Ε.ΚΑ.Σ.ΚΕ.ΝΟ.Π., κερδίζοντας την άνοδο στα πανελλαδικά πρωταθλήματα. Το τέλος της περιόδου 2003-04 βρήκε το σύλλογο στη 10η θέση της βαθμολογικής κατάταξης, ο οποίος δεν απέφυγε τον υποβιβασμό του. Ωστόσο την άνοιξη του 2005 ο Αρκαδικός κατέλαβε εκ νέου την πρώτη θέση στο τοπικό πρωτάθλημα επιστρέφοντας και πάλι στη Γ' Εθνική.
Σύνδρομο πολυκυστικών ωοθηκών
Το σύνδρομο πολυκυστικών ωοθηκών (PCOS) είναι ένα σύνολο συμπτωμάτων που οφείλονται σε αυξημένα ανδρογόνα στις γυναίκες. Τα σημεία και συμπτώματα του PCOS περιλαμβάνουν ακανόνιστη ή καθόλου έμμηνη ρύση, βαριές περιόδους, υπερβολική τριχοφυία σώματος και προσώπου, ακμή, πυελικό πόνο, δυσκολία εγκυμοσύνης και περιοχές παχιού, πιο σκούρου και βελούδινου δέρματος. Σχετιζόμενες καταστάσεις περιλαμβάνουν διαβήτη τύπου 2, παχυσαρκία, αποφρακτική άπνοια ύπνου, καρδιακές παθήσεις, διαταραχές διάθεσης και καρκίνο του ενδομητρίου. Μερικές φορές αναφέρεται ως ασθένεια πολυκυστικών ωοθηκών όταν υπάρχει υπερηχογραφική ένδειξη της παρουσίας κύστεων ωοθηκών.
Σ.Ε.Φ.Α. Αρκαδικός
Ιστορική αναδρομή
Κατά την αγωνιστική περίοδο 2005-06 ο σύλλογος συμμετείχε στους αγώνες του 1ου Ομίλου Νότου της Γ' Εθνικής. Κατετάγη 8ος καταφέρνοντας να διατηρηθεί στην κατηγορία μετά από αρκετές αποτυχημένες προσπάθειες. Την επόμενη χρονιά, 2006-07, ο Αρκαδικός είχε πολύ καλές επιδόσεις, τερματίζοντας τελικά 4ος στον ίδιο όμιλο με 19 νίκες και 7 ήττες. Ωστόσο, κομβική αποδείχθηκε η επόμενη χρονιά, 2007-08, κατά την οποία ο σύλλογος αναδείχθηκε Πρωταθλητής Γ' Εθνικής για τον 1ο Όμιλο Βορρά, επιστρέφοντας παράλληλα στη Β' Εθνική Κατηγορία μετά από 22 χρόνια.
Κατά την αγωνιστική περίοδο 2008-09 ο Αρκαδικός κατέλαβε την 4η θέση του τελικού βαθμολογικού πίνακα της Β' Εθνικής, μόλις μια θέση έξω από τη ζώνη προβιβασμού. Το Σεπτέμβριο του 2009, όμως, η Α.Ε.Λ., που μόλις είχε υποβιβαστεί από την Α1 Εθνική, έκανε γνωστή την απορρόφησή της από την Ολύμπια Λάρισας και την ταυτόχρονη αποχώρησή της τόσο από το πρωτάθλημα της Α2 Εθνικής όσο και από το Κύπελλο Ελλάδος. Σαν αποτέλεσμα ο Αρκαδικός, ως τέταρτος της Β' Εθνικής, ανήλθε στην Α2. Την ίδια χρονιά, στα πλαίσια του θεσμού του Κυπέλλου, η ομάδα αποκλείστηκε κατά τη 2η αγωνιστική της Α' Φάσης, όταν γνώρισε την ήττα από τον Α.Ο. Παγκρατίου με σκορ 78-88.
Σύνδρομο πολυκυστικών ωοθηκών
Το PCOS οφείλεται σε συνδυασμό γενετικών και περιβαλλοντικών παραγόντων. Παράγοντες κινδύνου περιλαμβάνουν την παχυσαρκία, την έλλειψη σωματικής άσκησης και το οικογενειακό ιστορικό κάποιου με την πάθηση. Η διάγνωση βασίζεται σε δύο από τα ακόλουθα τρία ευρήματα: αμηνόρροια, υψηλά επίπεδα ανδρογόνων και κύστεις ωοθηκών. Οι κύστες μπορεί να ανιχνευθούν με υπερήχους. Άλλες καταστάσεις που προκαλούν παρόμοια συμπτώματα περιλαμβάνουν τις υπερπλασία των επινεφριδίων, υποθυρεοειδισμό και υψηλά επίπεδα προλακτίνης στο αίμα.
Σ.Ε.Φ.Α. Αρκαδικός
Ιστορική αναδρομή
Αν και νεοφώτιστος στην Α2 Εθνική, ο σύλλογος είχε πολύ καλά αποτελέσματα κατά την περίοδο 2009-10, ολοκληρώνοντας τις αγωνιστικές του υποχρεώσεις στην 4η θέση του βαθμολογικού πίνακα. Η πορεία του ωστόσο στο Κύπελλο ήταν πολύ σύντομη, καθώς αποκλείστηκε στο πρώτο του παιχνίδι από τη Νήαρ Ήστ με σκορ 77-97. Την επόμενη χρονιά, 2010-11, κατέλαβε την 7η θέση της τελικής βαθμολογικής κατάταξης. Στα πλαίσια του θεσμού του Κυπέλλου Ελλάδος, αγωνίστηκε σε τέσσερα συνολικά παιχνίδια, γνωρίζοντας την ήττα-αποκλεισμό με σκορ 88-80 από τον Ερμή Λαγκαδά.
Την αγωνιστική περίοδο 2011-12, πάντα στην Α2 Εθνική Κατηγορία, η ομάδα της Αρκαδίας βελτίωσε τη θέση της κατατασσόμενη 6η. Στο Κύπελλο αποκλείστηκε κατόπιν ήττας στην 1η Αγωνιστική της Α' Φάσης από τον Απόλλωνα Πατρών με σκορ 54-70. Την επόμενη χρονιά, 2012-13, ολοκλήρωσε τις αγωνιστικές της υποχρεώσεις δύο θέσεις χαμηλότερα και συγκεκριμένα στην 8η θέση του βαθμολογικού πίνακα. Σε ό,τι αφορά το Κύπελλο, αγωνίστηκε σε δύο συνολικά παιχνίδια, γνωρίζοντας τον αποκλεισμό όταν ηττήθηκε με σκορ 87-54 από την Α.Ε. Νέας Κηφισιάς.
Σύνδρομο πολυκυστικών ωοθηκών
Το PCOS δεν έχει θεραπεία όσον αφορά το 2020. Η θεραπεία μπορεί να περιλαμβάνει αλλαγές στον τρόπο ζωής, όπως απώλεια βάρους και άσκηση. Τα αντισυλληπτικά χάπια μπορούν να βοηθήσουν στη βελτίωση της περιοδικότητας της εμμήνου ρύσης, της υπερβολικής τριχοφυίας και της ακμής. Η μετφορμίνη και τα αντι-ανδρογόνα μπορεί επίσης να βοηθήσουν. Μπορούν να χρησιμοποιηθούν και άλλες τυπικές θεραπείες ακμής και τεχνικές αποτρίχωσης. Οι προσπάθειες για τη βελτίωση της γονιμότητας περιλαμβάνουν απώλεια βάρους, κλομιφαίνη ή μετφορμίνη. Η εξωσωματική γονιμοποίηση χρησιμοποιείται από ορισμένους σε περιπτώσεις που άλλα μέτρα δεν είναι αποτελεσματικά.
Σ.Ε.Φ.Α. Αρκαδικός
Ιστορική αναδρομή
Κατά την αγωνιστική περίοδο, 2013-14, ο Σ.Ε.Φ.Α. Αρκαδικός διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Έχοντας συγκεντρώσει 12 νίκες και 14 ήττες, κατέλαβε την 6η θέση της τελικής βαθμολογίας.
Σύνδρομο πολυκυστικών ωοθηκών
Το PCOS είναι η πιο κοινή ενδοκρινική διαταραχή στις γυναίκες ηλικίας 18 έως 44 ετών. Επηρεάζει περίπου 2% έως 20% αυτής της ηλικιακής ομάδας ανάλογα με τον τρόπο που ορίζεται. Όταν κάποιος είναι στείρος λόγω έλλειψης ωορρηξίας, το PCOS είναι η πιο κοινή αιτία. Η παλαιότερη γνωστή περιγραφή αυτού που τώρα αναγνωρίζεται ως PCOS χρονολογείται το 1721 στην Ιταλία.
Σ.Ε.Φ.Α. Αρκαδικός
Ιστορική αναδρομή
Στη διοργάνωση του Κυπέλλου Ελλάδος, αγωνίστηκε σε δύο συνολικά παιχνίδια προτού αποκλειστεί στην 1η Αγωνιστική της Β' Φάσης από τον Πανελευσινιακό με σκορ 69-84.
Σύνδρομο πολυκυστικών ωοθηκών
Σημάδια και συμπτώματα
Κοινά σημεία και συμπτώματα του PCOS περιλαμβάνουν τα ακόλουθα:
Σ.Ε.Φ.Α. Αρκαδικός
Ιστορική αναδρομή
Πρόεδρος του συλλόγου είναι ο Αναστάσιος Σμυρνιώτης και έφορος του τμήματος ο Παναγιώτης Παγκράτης. Προπονητής ήταν ο Γιάννης Καστρίτης, με άμεσο συνεργάτη τον Μπάμπη Αλεξόπουλο.
Σύνδρομο πολυκυστικών ωοθηκών
Σημάδια και συμπτώματα
Οι γυναίκες με PCOS τείνουν να έχουν κεντρική παχυσαρκία, αλλά οι μελέτες διαφωνούν με το εάν το σπλαχνικό και υποδόριο κοιλιακό λίπος είναι αυξημένο, αμετάβλητο ή μειωμένο σε γυναίκες με PCOS σε σχέση με αναπαραγωγικά φυσιολογικές γυναίκες με τον ίδιο δείκτη μάζας σώματος. Σε κάθε περίπτωση, ανδρογόνα, όπως οι τεστοστερόνη, ανδροστανολόνη (διϋδροτεστοστερόνη) και δεκανοϊκή νανδρολόνη έχουν βρεθεί ότι αυξάνουν την εναπόθεση σπλαχνικού λίπους τόσο σε θηλυκά ζώα όσο και σε γυναίκες.
Αν και το 80% των γυναικών με PCOS παρουσιάζουν παχυσαρκία, το 20% των γυναικών που έχουν διαγνωστεί με τη νόσο είναι μη παχύσαρκες ή «λεπτές» γυναίκες. Ωστόσο, οι παχύσαρκες γυναίκες που πάσχουν από PCOS έχουν υψηλότερο κίνδυνο ανεπιθύμητων ενεργειών όπως υπέρταση, αντίσταση στην ινσουλίνη, μεταβολικό σύνδρομο και υπερπλασία του ενδομητρίου.
Σ.Ε.Φ.Α. Αρκαδικός
Τρέχουσα αγωνιστική περίοδος
Την αγωνιστική περίοδο 2014-15, η ομάδα του Αρκαδικού πέτυχε την άνοδο στην Α1 καθώς τερμάτισε στην δεύτερη θέση, πίσω από την Ε.Κ. Καβάλας. Η ομάδα της Τρίπολης έκανε την καλύτερη της σαιζόν στην Α2 συλλέγοντας 45 πόντους με 19 νίκες σε 26 αγώνες. Ο προβιβασμός της ομάδας επετεύχθη στις 2 Μαΐου 2015 καθώς επικράτησε 85-70 της Α.Ε. Ψυχικού στην Τρίπολη, για την 25η αγωνιστική, μπροστά σε 2000 φίλους της ομάδας.
Σύνδρομο πολυκυστικών ωοθηκών
Αίτια
Το PCOS είναι μια ετερογενής διαταραχή αβέβαιης αιτίας. Υπάρχουν κάποιες ενδείξεις ότι είναι γενετική ασθένεια. Τέτοια στοιχεία περιλαμβάνουν την οικογενειακή συσσώρευση περιπτώσεων, μεγαλύτερη συμφωνία στα μονοζυγωτικά σε σύγκριση με τα διζυγωτικά δίδυμα και κληρονομικότητα των ενδοκρινικών και μεταβολικών χαρακτηριστικών του PCOS. Υπάρχουν κάποιες ενδείξεις ότι η έκθεση σε υψηλότερα από τα τυπικά επίπεδα ανδρογόνων και της αντι-Μυλεριανής ορμόνης (AMH) στη μήτρα αυξάνει τον κίνδυνο ανάπτυξης PCOS στη μετέπειτα ζωή.
Φράγμα Μαραθώνα
Το Φράγμα του Μαραθώνα είναι φράγμα επί του ποταμού Χαράδρου, στο σημείο που διασταυρώνεται με τον ποταμό Βαρνάβα και απέχει 8 χλμ από την πόλη του Μαραθώνα. Το φράγμα κατασκευάστηκε τα έτη 1926-1929 για να καλύψει τις υδρευτικές ανάγκες της πρωτεύουσας των Αθηνών, ενώ στην εποχή του προβλήθηκε κατά κόρον ως παράδειγμα του εκσυγχρονισμού της χώρας.
Σ.Ε.Φ.Α. Αρκαδικός
Τμήματα υποδομών
Το Μάρτιο του 2014, και για πρώτη φορά στην ιστορία του, ο Αρκαδικός κατέκτησε Πρωτάθλημα Παίδων που διοργανώνει η Ε.ΚΑ.Σ.ΚΕ.ΝΟ.Π., λαμβάνοντας παράλληλα την πρόκριση στο αντίστοιχο Πρωτάθλημα Ελλάδος.
Σύνδρομο πολυκυστικών ωοθηκών
Παθογένεση
μικρογραφία| Πολυκυστικές ωοθήκες Οι πολυκυστικές ωοθήκες αναπτύσσονται όταν οι ωοθήκες διεγείρονται ώστε να παράγουν υπερβολικές ποσότητες ανδρογόνων ορμονών, ιδίως τεστοστερόνης, είτε με έναν είτε με συνδυασμό των ακόλουθων (σχεδόν σίγουρα σε συνδυασμό με γενετική ευαισθησία):
Φράγμα Μαραθώνα
Ιστορικά στοιχεία
Το 1923 το φράγμα εγκρίνεται και αποφασίζεται η άμεση κατασκευή του· κατόπιν διαγωνισμού εργολάβος αναλαμβάνει η αμερικανική εταιρεία Ούλεν, η οποία και υπογράφει συμβόλαιο με το ελληνικό δημόσιο και την Τράπεζα των Αθηνών στις 22 Δεκεμβρίου 1924. Η ανάθεση περιλαμβάνει την κατασκευή του φράγματος, μια τεχνητή λίμνη, έναν αγωγό 21.500 μ. καθώς και αντλιοστάσιο. Η Βουλή των Ελλήνων εγκρίνει το μεγαλόπνοο έργο και συνάμα αποφασίζει την ίδρυση της Ελληνικής Εταιρείας Ύδρευσης (ΕΕΥ), ρόλος της οποίας είναι η επίβλεψη της κατασκευής καθώς και η παροχή ύδρευσης για την Αθήνα και άλλες πόλεις.
Σ.Ε.Φ.Α. Αρκαδικός
Ιστορική αναδρομή
Το γυναικείο τμήμα καλαθοσφαίρισης του Αρκαδικού κατέκτησε το Πρωτάθλημα της Τ.Ε. Κεντρικής & Νότιας Πελοποννήσου κατά το έτος 1986.
Φράγμα Μαραθώνα
Ιστορικά στοιχεία
Το κόστος τέθηκε σύντομα εκτός προϋπολογισμού και καθώς η Εθνική Τράπεζα της Ελλάδος αδυνατούσε να το χρηματοδοτήσει, το ελληνικό δημόσιο σύνηψε δάνειο 10.000.000 δολαρίων (μεταξύ 150 και 155 εκ. δολάρια σε σημερινά χρήματα ) με την κατασκευάστρια εταιρεία. Υπό την εποπτεία της ΕΕΥ, δημιουργήθηκε έτσι μια κοινοπραξία μεταξύ της Ούλεν, της Τράπεζας των Αθηνών και το ελληνικό δημόσιο.
Σ.Ε.Φ.Α. Αρκαδικός
Ιστορική αναδρομή
Την περίοδο 2009-10 η ομάδα συμμετείχε στο Πρωτάθλημα Γυναικών που διοργανώνει η Ε.ΚΑ.Σ.ΚΕ.ΝΟ.Π., καταλαμβάνοντας την 3η θέση στο σύνολο 5 ομάδων.
Φράγμα Μαραθώνα
Ιστορικά στοιχεία
Τα θεμέλια του νεόδμητου φράγματος εγκαινίασε τον Οκτώβριο του 1926 ο τότε πρωθυπουργός Αλέξανδρος Ζαΐμης· ο Ελευθέριος Βενιζέλος έδωσε επίσης το παρόν στην τελετή. Τα τρία επόμενα χρόνια συνεχίστηκε η κατασκευή, απασχολώντας γύρω στους 450 εργάτες και το 1929 ο ταμιευτήρας άρχισε να γεμίζει· οι εργασίες ολοκληρώθηκαν πλήρως τον Μάιο του 1931. Έναν χρόνο μετά τα εγκαίνια, η σήραγγα Μπογιατίου μετέφερε 500 γαλόνια νερό/δευτερόλεπτο, από τον Μαραθώνα στις υδρευτικές εγκαταστάσεις του Γαλατσίου. Η όλη εγκατάσταση χρησιμοποιούνταν μέχρι και το 1959, οπότε και κρίθηκε σκόπιμη η άντληση νερού από τη λίμνη Υλίκη.
Σ.Ε.Φ.Α. Αρκαδικός
Ιστορική αναδρομή
Κατά την επόμενη αγωνιστική περίοδο, 2010-11, ολοκλήρωσε τις αγωνιστικές του υποχρεώσεις στην κορυφή της τελικής βαθμολογικής κατάταξης. Η κατάκτηση του πρωταθλήματος έδωσε στο σύλλογο το δικαίωμα συμμετοχής στα μπαράζ ανόδου στην Α2 Εθνική Κατηγορία, αποτυγχάνοντας ωστόσο να εισέλθει στα πανελλαδικά πρωταθλήματα.
Σύνδρομο πολυκυστικών ωοθηκών
Παθογένεση
Οι γυναίκες με PCOS παρουσιάζουν αυξημένη συχνότητα υποθαλαμικών παλμών GnRH, η οποία με τη σειρά της οδηγεί σε αύξηση της αναλογίας LH/FSH.
Η πλειονότητα των γυναικών με PCOS έχουν αντίσταση στην ινσουλίνη και/ή είναι παχύσαρκες. Τα αυξημένα επίπεδα ινσουλίνης συμβάλλουν ή προκαλούν τις ανωμαλίες που παρατηρούνται στον άξονα υποθαλάμου-υπόφυσης-ωοθήκης που οδηγούν σε PCOS. Η υπερινσουλιναιμία αυξάνει τη συχνότητα παλμών GnRH, κυριαρχία LH έναντι της FSH, αυξημένη παραγωγή ανδρογόνων των ωοθηκών, μειωμένη ωρίμανση των ωοθυλακίων και μειωμένη σύνδεση στη σφαιρίνη δέσμευσης φυλετικών ορμονών. Περαιτέρω, η υπερβολική ινσουλίνη, που δρα μέσω του υποδοχέα παρουσία της σηματοδότησης cAMP, ρυθμίζει την δραστικότητα της 17α-υδροξυλάσης μέσω της ΡΙ3Κ, ενώ η δραστικότητα της 17α-υδροξυλάσης είναι υπεύθυνη για τη σύνθεση προδρόμων ανδρογόνων. Οι συνδυασμένες επιδράσεις της υπερινσουλιναιμίας συμβάλλουν σε αυξημένο κίνδυνο PCOS. Η αντίσταση στην ινσουλίνη είναι συνηθισμένο εύρημα στις γυναίκες με κανονικό βάρος καθώς και υπέρβαρες γυναίκες.
Σ.Ε.Φ.Α. Αρκαδικός
Τρέχουσα αγωνιστική περίοδος
Τις τελευταίες αγωνιστικές περιόδους ο Αρκαδικός δεν διαθέτει ενεργό γυναικείο τμήμα, εξακολουθεί, ωστόσο να λαμβάνει μέρος στα Πρωταθλήματα Υποδομών της Ε.ΚΑ.Σ.ΚΕ.ΝΟ.Π.
Φράγμα Μαραθώνα
Σεισμικότητα
Τόσο κατά τη διάρκεια της κατασκευής, όσο και κατά την πλήρωση του ταμιευτήρα, σημειώθηκε αρκετές φορές σεισμική δραστηριότητα, το επίκεντρο της οποίας ήταν πάντα σε ακτίνα 15 χλμ από το φράγμα. Οι πρώτοι σεισμοί έγιναν αισθητοί το 1931, ενώ το 1938 καταγράφηκαν δύο σεισμοί άνω των 5 βαθμών στην κλίμακα Ρίχτερ. Οι περισσότεροι απ' αυτούς τους σεισμούς σχετίζονται με την ταχεία πλήρωση του ταμιευτήρα και είναι η πρώτη καταγεγραμμένη περίπτωση πρόκλησης σεισμού από τη συγκεκριμένη ανθρώπινη δραστηριότητα.
Σ.Ε.Φ.Α. Αρκαδικός
Τρέχουσα αγωνιστική περίοδος
Έδρα του συλλόγου είναι το το Κλειστό Γυμναστήριο Τρίπολης.
Φράγμα Μαραθώνα
Κατασκευαστικά στοιχεία
Το φράγμα έχει ύψος 54 μ., μήκος 285 μ., πλάτος κορυφής 4,5 μ. και πλάτος βάσης 28 μ., ενώ κατατάσσεται στα φράγματα βαρύτητας. Η απορροή του βρίσκεται στο νότιο σκέλος του και έχει δυνατότητα αποβολής 520 κ.μ./δευτερόλεπτο. Υψομετρικά, τοποθετείται στα 223 μ. πάνω από την επιφάνεια της θάλασσας, ενώ η κορυφή του μετρά 227 μ. Από το φράγμα προκύπτει ταμιευτήρας χωρητικότητας 41.000.000 κ.μ., από τα οποία τα 34.000.000 είναι διαθέσιμα. Το βάθος του ταμιευτήρα φτάνει τα 54 μ., ενώ η επιφάνεια μετρά περί τα 2,45 τ.χλμ. εμβαδού. Το φράγμα τοποθετείται στους πρόποδες μιας λεκάνης απορροής, η οποία δέχεται ετησίως περί τα 14.400.000 κ.μ. νερού κατακρημνίσεων, από τα οποία τα 12.000.000 συγκεντρώνονται στον ταμιευτήρα. Η μέση ποσότητα κατακριμνήσεων στον ταμιευτήρα ετησίως φτάνει τα 580 χιλιοστά.
Σ.Ε.Φ.Α. Αρκαδικός
Τμήμα πετοσφαίρισης γυναικών
Ο Σ.Ε.Φ.Α. Αρκαδικός διαθέτει τμήμα πετοσφαίρισης γυναικών.
Φράγμα Μαραθώνα
Συμβολισμός
Το φράγμα του Μαραθώνα θεωρήθηκε μείζον κατασκευαστικό έργο για την εποχή του, συμβολίζοντας τον εκσυγχρονισμό της χώρας. Λόγω της εγγύτητάς του με την πόλη του Μαραθώνα, προβλήθηκε έντονα η αρχαιολογική αξία της περιοχής, ενώ η σύγχρονη κατασκευή -η μεγαλύτερη των Βαλκανίων στις ημέρες του- σηματοδότησε το συνεχές του ελληνικού πολιτισμού από την αρχαιότητα μέχρι τις ημέρες μας, αλλά και την ανθρώπινη επιβολή έναντι της φύσης. Ένα αντίγραφο του Θησαυρού των Αθηναίων στη βάση του φράγματος, συμβολίζει τη σύνδεση αυτή του παρελθόντος με το παρόν, συνοδευόμενο από αναθηματική επιγραφή. Η δε πρόσοψη του φράγματος καθώς και άλλες εμφανείς κατασκευές επενδύθηκαν με πεντελικό μάρμαρο, το κατ' εξοχήν υλικό κατασκευής του Παρθενώνα.
Σύνδρομο πολυκυστικών ωοθηκών
Παθογένεση
Ο λιπώδης ιστός διαθέτει αρωματάση, ένα ένζυμο που μετατρέπει την ανδροστενεδιόνη σε οιστρόνη και την τεστοστερόνη σε οιστραδιόλη. Η περίσσεια λιπώδους ιστού στις παχύσαρκες γυναίκες δημιουργεί το παράδοξο της ύπαρξης τόσο περίσσειας ανδρογόνων (τα οποία είναι υπεύθυνα για την τριχοφυία και την αρενοποίηση) όσο και οιστρογόνων (που αναστέλλουν την FSH μέσω αρνητικής ανατροφοδότησης).
Το PCOS μπορεί να σχετίζεται με χρόνια φλεγμονή, με αρκετούς ερευνητές να συσχετίζουν τους φλεγμονώδεις μεσολαβητές με την ωορρηξία και άλλα συμπτώματα του PCOS. Ομοίως, φαίνεται να υπάρχει σχέση μεταξύ PCOS και αυξημένου επιπέδου οξειδωτικού στρες.
Σ.Ε.Φ.Α. Αρκαδικός
Τμήματα υποδομής
Ο Σ.Ε.Φ.Α. Αρκαδικός διαθέτει τμήματα πετοσφαίρισης υποδομής.
Φράγμα Μαραθώνα
Παραπομπές
Μ
Σ.Ε.Φ.Α. Αρκαδικός
Τμήματα υποδομής
Τα τμήματα κορασίδων και παγκορασίδων αγωνίζονται στα αντίστοιχα πρωταθλήματα της Ένωσης Σωματείων Πετοσφαίρισης Πελοποννήσου (Ε.Σ.ΠΕ.Π.).
Σύνδρομο πολυκυστικών ωοθηκών
Διάγνωση
Δεν έχουν όλες οι πάσχουσες από PCOS πολυκυστικές ωοθήκες (PCO), ούτε όλες οι γυναίκες με κύστεις ωοθηκών έχουν PCOS, αν και ο πυελικός υπέρηχος είναι σημαντικό διαγνωστικό εργαλείο, δεν είναι το μόνο. Η διάγνωση είναι απλή χρησιμοποιώντας τα κριτήρια του Ρότερνταμ, ακόμη και όταν το σύνδρομο σχετίζεται με ευρύ φάσμα συμπτωμάτων.
Σ.Ε.Φ.Α. Αρκαδικός
Οργανωμένοι οπαδοί
Οι «Tigers» έχουν παραβρεθεί σε αρκετά παιχνίδια της ομάδας, ενώ αυτός είναι και ο σύνδεσμος φιλάθλων που υποστηρίζει την ποδοσφαιρική ομάδα της Τρίπολης, τον Αστέρα.
Σύνδρομο πολυκυστικών ωοθηκών
Ορισμός
Συνήθως χρησιμοποιούνται δύο ορισμοί:
Σ.Ε.Φ.Α. Αρκαδικός
Εξωτερικοί σύνδεσμοι
Κατηγορία:Αθλητικοί σύλλογοι Αρκαδίας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.ΚΑ.Σ.ΚΕ.ΝΟ.Π. Κατηγορία:Σωματεία Ε.Σ.ΠΕ.Π. Κατηγορία:Ιδρύσεις αθλητικών συλλόγων το 1976 Κατηγορία:Ιδρύσεις ομάδων καλαθοσφαίρισης το 1976
Σύνδρομο πολυκυστικών ωοθηκών
Ρότερνταμ
Ο ορισμός του Ρότερνταμ είναι ευρύτερος, συμπεριλαμβάνοντας πολλές περισσότερες γυναίκες, με τις πιο αξιοσημείωτες να είναι γυναίκες χωρίς περίσσεια ανδρογόνων. Οι επικριτές λένε ότι ευρήματα που ελήφθησαν από τη μελέτη γυναικών με περίσσεια ανδρογόνων δεν μπορούν κατ 'ανάγκη να επεκταθούν σε γυναίκες χωρίς περίσσεια ανδρογόνων.
Τυπική αξιολόγηση
Ορισμένες άλλες αιματολογικές εξετάσεις είναι ενδεικτικές αλλά όχι διαγνωστικές. Η αναλογία LH ( ωχρινοτρόπου ορμόνη ) προς FSH ( ορμόνη διέγερσης ωοθυλακίων ), όταν μετριέται σε διεθνείς μονάδες, αυξάνεται σε γυναίκες με PCOS. Συνήθεις αποκοπές για τον χαρακτηρισμό ασυνήθιστα υψηλών λόγων LH / FSH είναι 2: 1 ή 3: 1 όταν ελέγχονται την ημέρα 3 του εμμηνορροϊκού κύκλου. Το μοτίβο δεν είναι πολύ ευαίσθητο. Αναλογία 2: 1 ή υψηλότερη υπήρχε σε λιγότερο από 50% των γυναικών με PCOS σε μία μελέτη. Υπάρχουν συχνά χαμηλά επίπεδα σφαιρίνης που συνδέεται με τις ορμόνες του φύλλου, ιδίως σε παχύσαρκες ή υπέρβαρες γυναίκες. Η αντιμυλέρια ορμόνη (AMH) αυξάνεται στο PCOS και μπορεί να γίνει μέρος των διαγνωστικών κριτηρίων της.
Διαφορική διάγνωση
Θα πρέπει να διερευνηθούν και άλλες αιτίες ακανόνιστης ή απουσίας εμμηνόρροιας και υπερτριχοφυίας, όπως υποθυρεοειδισμός, συγγενής υπερπλασία των επινεφριδίων (ανεπάρκεια 21-υδροξυλάσης), σύνδρομο Cushing, υπερπρολακτιναιμία, νεοπλάσματα έκκρισης ανδρογόνων και άλλες διαταραχές της υπόφυσης ή των επινεφριδίων.
Διαχείριση
Οι κύριες θεραπείες για το PCOS περιλαμβάνουν: αλλαγές στον τρόπο ζωής και φάρμακα.
Οι στόχοι θεραπείας μπορούν να χωριστούν σε τέσσερις κατηγορίες:
Διατροφή
Όταν το PCOS σχετίζεται με αυξημένο βάρος ή παχυσαρκία, η επιτυχής απώλεια βάρους είναι η πιο αποτελεσματική μέθοδος αποκατάστασης της κανονικής ωορρηξίας / εμμήνου ρύσεως. Οι κατευθυντήριες γραμμές της Αμερικανικής Ένωσης Κλινικών Ενδοκρινολόγων προτείνουν στόχο επίτευξης απώλειας βάρους 5 έως 15% ή περισσότερο, το οποίο βελτιώνει την αντίσταση στην ινσουλίνη και όλες τις ορμονικές διαταραχές. Ωστόσο, πολλές γυναίκες δυσκολεύονται να επιτύχουν και να διατηρήσουν σημαντική απώλεια βάρους. Μια επιστημονική ανασκόπηση το 2013 διαπίστωσε παρόμοιες μειώσεις στο βάρος και τη σύνθεση του σώματος και βελτιώσεις στο ποσοστό εγκυμοσύνης, την κανονικότητα της εμμήνου ρύσεως, την ωορρηξία, τον υπερανδρογονισμό, την αντίσταση στην ινσουλίνη, τα λιπίδια και την ποιότητα ζωής, με απώλεια βάρους ανεξάρτητα από τη σύνθεση της διατροφής. Ωστόσο, μια δίαιτα χαμηλού γλυκαιμικού δείκτη, στην οποία σημαντικό μέρος των συνολικών υδατανθράκων λαμβάνονται από φρούτα, λαχανικά και πηγές ολικής αλέσεως, έχει οδηγήσει σε μεγαλύτερη κανονικότητα της εμμήνου ρύσεως από μια υγιεινή διατροφή που αντιστοιχεί σε μακροθρεπτικά συστατικά.